Kultainen Venla
Voittajat ja ehdokkaat > 2012

Kultainen Venla -gaala pidettiin kolmannen kerran 20. tammikuuta 2013. Juontajina toimivat Aki Linnanahde ja Elina Viitanen. Esiintyjinä lauloivat Jesse Kaikuranta ja Diandra Flores.
| Sarja | Voittaja | Muut ehdokkaat |
| --- | --- | --- |
| Paras miesnäyttelijä | Kari Hietalahti (Roba) |  Iikka Forss (Helsingin herra)  Jussi Vatanen (Kimmo) |
| Paras naisnäyttelijä | Iina Kuustonen (Helsingin herra ja Putous) |  Leena Pöysti (Roba)  Irina Björklund (Ingel ljus i tunneln) |
| Vuoden käsikirjoittaja | Tommi Liski ja Petja Peltomaa (Kimmo) |  Timo Varpio (Roba)  Mikko Pöllä (Helsingin herra) |
| Vuoden ohjaaja | Aleksi Salmenperä (Helsingin herra) |  Joona Tena (Roba)  Teppo Airaksinen (Kimmo) |
| Viihde- ja musiikkiohjelma | Vain elämää (Nelonen) |  The Voice of Finland (Nelonen)  Hyvät ja huonot uutiset (Nelonen) |
| Komedia- ja sketsiohjelma | Putous (MTV3) |  Kimmo (Yle TV2)  Märät säpikkäät (Yle TV2) |
| Lifestyle-ohjelma | Silkkitie 30 päivässä (Yle Teema) |  Hansin matkassa (MTV3)  Neljän tähden illallinen (Nelonen) |
| Reality-ohjelma | Kuppilat kuntoon, Jyrki Sukula! (Nelonen) |  Iholla (Sub)  Operaatio Mannerheim (Yle Teema) |
| Keskusteluohjelma | Pressiklubi (Yle TV2) |  Enbuske & Linnanahde Crew (MTV3)  Hjalliksen kanssa (MTV3) |
| Draamaohjelma | Roba (MTV3) |  Helsingin herra (MTV3)  Tehdas (Yle TV2) |
| Game show -ohjelma | Mestareiden mestari (MTV3) |  Midaksen kosketus (MTV3)  Mitä tuli tehtyä (Nelonen) |
| Lasten- ja nuortenohjelma | Pikku Kakkonen (Yle TV2) |  Summeri (Yle TV2)  Sherlock – lasten salapoliisiseikkailu (MTV Juniori) |
| Ajankohtais- ja asiaohjelma | Dokumenttiprojekti: Arvo (Yle TV1) |  A-Studio (Yle TV1)  Itämeri (MTV3) |
| Paras esiintyjä (yleisöäänestys) | Duudsonit |  Aku Hirviniemi  Marja Hintikka |
| Paras TV-ohjelma (yleisöäänestys) | Duudsonit tuli taloon (Sub) |  Putous (MTV3)  Vain elämää (Nelonen) |
| TV-maailma-lehden Vuoden valopilkku -palkinto | Kimmo |  |
| Vuoden TV-teko | Norppauinti - Kimmo Ohtonen |  |
| Vuoden TV-teko | Urheilun suorat lähetykset - Yle: Lontoon olympiakisat & jalkapallon EM-kisat - MTV: Jääkiekon MM-kisat |  |
Elämäntyöpalkinnot
| Nimi | Perustelut |
| --- | --- |
Solja Kievari: Hän onnistui tuottajana Kolmostelevisiossa ja MTV:ssä palauttamaan televisioon yleisön rakastamat perhesarjat kuten Ruusun aika ja kunnianhimoisesti lähihistoriaa kuvaava Puhtaat valkeat lakanat. Hän myös luotti Speden tuottamiin useita kertoja viikossa esitettyihin Blondi tuli taloon ja Ihmeiden tekijät sarjoihin. Ne pohjustivat nykyisiä päivittäissarjoja. Soljan mukaan ”parasta työssäni tuottajana ja päättäjänä on ollut saada vaikuttaa tv-draamaan sen alkuideasta lopputulokseen asti, oppia arvostamaan monenlaista osaamista luovasta panoksesta tekniseen osaamiseen ja oppia tuntemaan katsojat, joille draamaa tehtiin.” (Televisioakatemia ry:n tiedote 20.1.2013)
Ismo Sajakorpi: Hän teki tv-ohjelmia MTV:lle neljän vuosikymmenen aikana. Elokuva- ja musiikkikoulutuksensa sekä esiintyjätaustansa ansiosta hän liikkui kirjoittaja-ohjaajana fiktiivisen tv-viihteen kentässä sujuvasti genrestä toiseen. Hänen musiikkiohjelmistaan tunnetuin on Kivikasvot Show. Musiikkidraaman puolella hänen näyttävimmät viihdetuotannot olivat musikaalit Maitonaama, Kultahippu sekä vampyyrioperetti Lepakkolinna. Myös komedia- ja slapstick genret kuuluivat Sajakorven laajaan skaalaan. Monet muistavat Ohukainen ja Paksukainen -imitaatiot sekä elokuvat Keltainen auto ja Keskiyön aurinko, jotka on nähty myös ulkomaisilla tv-kanavilla ja Montreux’n Kultaisen Ruusun festivaaleilla. Kirjoittaja-ohjaaja Sajakorpi ”pitää omina päätöinään jännityssarjaa Soittorasia, kauhuelokuvaa Merkitty sekä psykologista trillerisarjaa Painajainen, jota on esitetty usealla eurooppalaisella tv-kanavalla. Trillerit ovat vuosikymmeniä syntymänsä jälkeen yhä elossa ja niitä on esitetty suomalaisilla kauhuelokuvafestivaaleilla.” (Televisioakatemia ry:n tiedote 20.1.2013)
Heikki Seppälä: Hän aloitti tv-uransa lukiolaispoikana TES-TV:ssä jo 50-luvun lopussa ja kehittyi työnsä kautta tv-ohjaajaksi ja toimittajaksi. Alkutaipaleelta mainittakoon mm. Nuorten tanssihetki, Jatkoaika ja Ilkamat. Seppälä on myös ainoana suomalaisena ohjannut Marlon Brandoa (UNICEF-gaala 1967) ja Danny Kayta (Danny Kay ja lapset 1971). Hän oli TV1:n viihdepäällikkönä 17 vuotta (1970–1987) ja teki samalla itsekin ohjelmia, joiden joukosta poimittakoon Euroviisut, Pete Q, Itse asiassa kuultuna sekä showtaltiointi John, Paul ja Marion. Päällikkönä hän pyrki määrätietoisesti monipuoliseen ja laadukkaaseen ohjelmistoon kokoamalla tiimiinsä erilaisia arvomaailmoja edustavia lahjakkuuksia. Vuonna 1986 Seppälä vastasi Presidentti Urho Kekkosen valtiollisten hautajaisten televisioinnista. Seuraavana vuonna hän siirtyi käynnistämään kolmatta suomalaista tv-kanavaa, Kolmostelevisiota. Tutkijaprofessori Heikki Hellman on todennut, että silloin syntyi suomalainen kaupallinen televisio. Kanava osti kaiken ohjelmistonsa ulkopuolisilta tuotantoyhtiöiltä. Näin syntyi myös suomalainen tuotantoyhtiökenttä. Ohjelmakartta sisälsi koko kansan viihdettä (mm. Hyvät Herrat, Onnenpyörä, Hyvät pahat ja rumat) sekä ensimmäisen kaupallisen kanavan urheiluohjelmiston (mm. Hockey Night ja Formula 1). Ei ihme, että kanavasta tuli nopeasti maan toiseksi katsotuin. Kanavauudistuksen jälkeen vuonna 1994 Seppälä siirtyi MTV3-kanavalta takaisin YLE:lle tv-koordinaattoriksi ja ohjelmistojohtajaksi. Hän jatkoi ohjelmatyötään mm. tv-tuottajana olympialaisissa Atlantasta (1996) Ateenaan (2004), Helsingin yleisurheilun MM-kisoissa (2005) ja Euroviisufinaalissa (2007). Seppälä on valmistellut suomalaisen television siirtymistä väriaikaan sekä uuden vuosituhannen digitaaliseen maailmaan. (Televisioakatemia ry:n tiedote 20.1.2013)
Peter von Bagh: Hän on pitkän elokuva- ja televisiouransa aikana tullut kotimaassaan tunnetuksi käsikirjoittajana, ohjaajana, tuottajana, professorina, kirjailijana ja vangitsevana kertojana omissa teoksissaan. Lopullisen kansainvälisen läpimurtonsa hän teki Helsinki – ikuisesti ja Sodankylä – ikuisesti sarjoillaan. Hänen voidaan sanoa tallentaneen ja jakaneen yleisölle kansakunnan salaisen historian. Hän on tehnyt sen kiehtovalla tavalla tunnetuksi uudemmalle sukupolvelle. Suuri osa hänen töistään perustuu arkistomateriaalin käyttöön, sen laajaan tuntemukseen ja ymmärrykseen, joista hänen käsissään syntyy syvästi koskettavia teoksia. Lukuisilla henkilöhaastatteluillaan hän on luonut uusia arkistohelmiä tuleville polville. Hänellä on kirjoittajana ja ohjaajana täydellinen ymmärrys kerronnan rytmiin, tarinan lupaukseen ja sen lunastukseen. Von Bagh on monesti palkittu tekijä. Tällä kertaa hänet palkitaan televisiosarjoistaan, joista moni on itsessään kulttuuriteko. Edellä mainittujen lisäksi tunnetuimpien joukossa lienevät Sininen laulu, Oi kallis Suomenmaa sekä alalle läheiset SF:n, Fennadan ja Suomi-Filmin tarinat, taiteilijadokumentteja unohtamatta. (Televisioakatemia ry:n tiedote 20.1.2013)
Lähteet: